160 MOoMNMSEN: 
c. CLXXVI, folıa quae ante primum superstes perierunt CXIII pro por- 
tione respondent Hertzianis paginis ce. CXXIX, ut codicem incepisse appa- 
reat ab ipso exordio annalium Livianorum. Quousque pervenerit, ignoratur 
neque quiequam cogit, ut eum ad denariam annalium Livianorum divi- 
sionem perscriptum fuisse statuamus; quod si pervenit ad finem decadis 
primae, constitit quaternionibus c. LIV, folüs e. CCCOXXXH. — Subscriptio 
servata est p. 112 quinti libri coniuncta, ut fieri solet, cum inscriptione 
sequentis. — Singulis paginis inscriptum est versis nomen auctoris, rectis 
libri numerus ad hoc exemplum tm-bLun||be-nn!), prout in palimpsesto 
Vaticano libro legitur um-Lus||lis-xcı similiterque etiam in reliquis libris 
Livianis paris vel supparis aetatis. — Chartas dimensus Detlefsenus adno- 
tavit altas esse hodie centim. 274, latas hodie esse centim. 21, fuisse ali- 
quando centim. 25, eius mensurae scripturam occeupare in altitudinem 
centim. 26, in latitudinem centim. 8+8 (singulae enim chartae binas 
paginas comprehendunt) marginibus et supra et infra et utrimque et inter 
binas paginas late patentibus. Paginae singulae versuum sunt tricenorum 
breviusculorum, eum habere non soleant nisi litteras a senis denis ad 
vicenas; ut appareat librarium librum parare voluisse non perito solum, 
sed cuivis homini lectu commodum. Inveniuntur tamen non raro versus 
qui numerum illum excedunt cum propter marginis aequalitatem non anxie 
observatam tum propterea quod extremae litterae modo contignantur modo 
imminuuntur; quas contignationes in editione expressimus, minutarum 
autem litterarum rationem non habuimus. — Praeterea in duabus certe 
paginis 34 et 64 cernuntur vel extremi versus litteris coartatis seripti 
excurrentesque vel adeo versus quidam supra tricenarium numerum in ima 
margine additi, ut appareat librario certum terminum propositum fuisse, 
quo si casu aliquo non pervenisset, extra ordinem quae deerant adiceret. 
Quocum componendum est, quod inter p. 14. 15, quamquam eae se exce- 
perunt codice etiam tum integro, tamen excidit tantum, quantum unam 
huiusce codieis paginam aequat. Quibus perpensis crediderim librum ita 
ex archetypo expressum esse vel potius exprimi debuisse, ut pagina 
!) In ipso libri numero erravit librarius p. 83 (ubi errorem postea correxit). 37. 
109. Ceterum ad hasce inseriptiones non satis attendi nec dubito multo plures earum 
superesse in codice quam adnotavi. 
